ፕሬዚዳንት ሳልቫኪርና ተቃዋሚው ዶክተር ሪክ ማቻር በአዲስ አበባ ይወያያሉ
የደቡብ ሱዳን ፕሬዝዳንት ሳልቫኪር ማያሪዲት እና የዋነኛው የተቃዋሚ መሪ ዶክተር ሬክ ማቻር ከኢጋድ ጋር በአዲስ አበባ ይወያያሉ፡፡ በወቅቱ የኢጋድ ሊቀመንበር ክቡር ዶክተር አብይ አህመድ ጋባዥነት ይካሄዳል ተብሎ የሚጠበቀው ይኸው ስብሰባ የደቡብ ሱዳንን ሰላም በተመለከተ በመካከላቸው ያለውን ልዩነት ለማጥበብ እንዲችሉ ያግባባሉ፡፡      ፕሬዝዳንት ሳልቫኪር እና ዶክተር ሬክ ማቼር ለሰላም ዕድል በመስጠት የህዝባቸውን ስደት፣ ሞት፣ መፈናቀል እና እንግልት ለማስቆም እንዲሰሩ ጠቅላይ ሚኒስትር አብይ ያሳስቧቸዋልም ተብሏል፡፡በቀጣይም ሰኔ 14 ቀን 2010 ዓ.ም የምስራቅ አፍሪካ የልማት በይነ መንግስት በውጭ ጉዳይ ሚኒስትሮች እንዲሁም በመሪዎች ደረጃ  አዲስ አበባ ስብሰባ ይካሄዳል፡፡ኢጋድ በሳምንቱ መጨረሻ ላይም የደቡብ ሱዳን የፖለቲካ ኃይሎችን አዲስ አበባ ውስጥ ማወያየቱን የውጭ ጉዳይ ሚኒስቴር ቃለ አቀባይ በላከልን መግለጫ አስታውሷል፡፡( ምንጭ: የውጭ ጉዳይ ቃል አቀባይ ጽህፈት ቤት)